Syed Ahmed Khan

Sir Syed Ahmed Khan Bahadur (Delhi, India le 17 de octobre 1817 – Aligarh, India le 27 de martio 1898), cognoscite communmente como Sir Syed, esseva un educationalista e politico qui conduceva education moderne pro le communitate moslem in India per fundar le Muhammedan Anglo-Oriental College, que postea deveniva le Aligarh Muslim University (Aligarh Universitate Moslem). Su travalio creave un generation nove de intelligentsias e politicos moslem qui componeva le movimento Aligarh pro assecurar le futuro politic de moslemes in India.

Sir Syed nasceva como un nobile Mughal, e ganiava un reputation como un scholar distinguite quando ille laborava como un jurista pro le British East India Company. Ille esseva impressionate in 1857 con le rebellion in India, e scribeva le libro parve Asbab-e-Bhaghawath-e-Hind (Le Causas del Motin Indian) — un critica audace del politicas britannic que ille credeva esseva le causa del revolta. Credente que le futuro de moslemes esseva menaciate per su orthodoxia, Sir Syed comenciava education scientific in le maniera del occidente, fundante scholas moderne, jornales e organisante moslemes intellectual. Ille esseva inspirate per le natura functional de collegios britannic, e fundava le Muhammedan Anglo-Oriental College in 1875 con le scopo de promover disveloppamento social e economic de moslemes indian.

 Lectura additional 
 Graham, George Farquhar Irving. The Life and Work of Sir Syed Ahmed Khan (Karachi: Oxford University Press, 1974)
 Encyclopedia of World Biography - Syed Ahmed Khan, 2nd ed. 17 Vols. (Gale Research, 1998)
 Majumdar, R.C. Struggle for Freedom (Bharatiya Vidya Bhavan, 1969; ASIN: B000HXEOUM) 
 Baig, M. R. A. The Muslim Dilemma in India (Vikas Publishing House, Delhi, 1974)
 Engineer, Asghar Ali. Rational Approach to Islam (Gyan Publishing House, Delhi, 2001; )
 Abbasi, Yusuf. Muslim Politics and Leadership in the South Asian Sub-continent (Institute of Islamic History, Culture and Civilization, Islamic University (Islamabad), 1981)

Categoria:Gente indian
Categoria:Politicos